Kypros i Eurovision Song Contest

**Kypros debuterte i Eurovision Song Contest** i 1981 og har deltatt i konkurransen nesten hvert år siden. Kypros har aldri vunnet Eurovision Song Contest, og er per 2025 det landet som har deltatt flest ganger uten å vinne, med 41 forsøk. 

Kypros har en andreplass som beste notering: i 2018 med Eleni Foureira. Siden innføringen av semifinaler i 2004, har Kypros kvalifisert seg til finalen 12 av 20 ganger.

## Historikk

Det er den kypriotiske allmennkringkasteren, RIK, som har ansvaret for å velge landets artist og sang til Eurovision Song Contest. Debuten kom i 1981 med gruppen Island og låten «Mónika». Sangen endte på en sjetteplass, som fremdeles er et av landets beste resultater i konkurransen. Kypros fikk nok en god plassering året etter, da landets store sangstjerne, Anna Vissi, kom på en femteplass med «Móno i agápi». Sangen fikk blant annet 12 poeng fra den norske juryen.

I Bergen i 1986 fikk landet sin første og hittil eneste sisteplass med Elpída og «Tóra zo». To år senere trakk landet seg fra konkurransen da det viste seg at vinnerlåten «Thimáme» hadde blitt sendt inn til den kypriotiske finalen i 1984, noe som var et brudd på Kypros' konkurranseregler. Landet sto også over Eurovision Song Contest i 2001 på grunn av dårlige resultater årene før, og i 2014 trakk RIK seg fra konkurransen på grunn av økonomiske problemer. Kypros returnerte imidlertid året etter og har deltatt siden.

Per 2025 har Kypros deltatt i Eurovision Song Contest 41 ganger og er det landet som har deltatt flest ganger uten å vinne. I 2018 var imidlertid landet svært nær ved å ta sin første seier, da Eleni Foureira kom på andreplass med «Fuego». 

## Deltakere
Under er en liste over Kypros' deltakere, plasseringer og poeng i konkurransen siden debuten.

Merk at greske navn og titler er  i henhold til Språkrådets og Wikipedias anbefalinger. Navnene vil derfor være stavet annerledes enn på engelsk.

## Stemmehistorikk

### Forholdet Hellas–Kypros
Kypros er kjent for å gi 12 poeng til Hellas, en gest som har blitt gjengjeldt nesten like ofte. Den nærmest automatiske utvekslingen av toppoeng har blitt møtt med stadig mer oppgitthet og buing i publikum. 

Per 2022 har Kypros gitt Hellas til sammen 513 poeng i semifinaler og finaler, noe som tilsvarer 93 prosent av det som er mulig å gi. Motsatt har Hellas gitt Kypros 472 poeng, tilsvarende 89 prosent av mulig toppscore.

I 2015 ga Kypros «bare» 8 poeng til Hellas, som attpåtil var representert av en kypriotisk artist. Hellas ga 10 poeng tilbake til Kypros. Dette var første gang etter innføringen av telefonavstemning at de to landene ikke utvekslet toppoeng, noe som førte til frustrasjon og undring i de to landene. I 2023 ga den greske juryen «kun» 4 poeng til det kypriotiske bidraget, noe som førte til sinne i Kypros og politisk debatt mellom de to landene.

### Poeng til og fra Kypros
Tabellene under viser hvor mange poeng Kypros har gitt og mottatt i finaler. Poeng i semifinaler er ikke inkludert i tallene. Den første tabellen omfatter alle poeng siden Kypros' debut i 1981 og frem til i dag. Tabell nummer to omfatter alle år siden 1998, da telefonavstemning ble innført for fullt. Siste tabell omfatter alle år fra 2016, da dagens ordning med jury og telefonavstemning ble innført. Tallene er hentet fra nettstedet ESC Database. Ved like mange poeng, rangeres landene etter hvor mange prosent de har gitt av høyeste mulige oppnåelige totalscore.  

### Poeng til Kypros

## Kommentatorer og poengutdelere

Siden 2009 har den britiske tv-programlederen Nathan Morley kommentert sendingene på CyBC Radio.

## Galleri

Fil:Eurovision 1995.jpg|Aléxandros Panají i Dublin (1995)
Fil:Lisa Andreas - Cyprus 2004.jpg|Lisa Andreas i Istanbul (2004)
Fil:Evridiki 2007 Eurovision.jpg|Evrydíki i Helsingfors (2007)
Fil:Evdokia Kadi, Cyprus - ESC 2008, 2nd semifinal.jpg|Evdokía Kadí i Beograd (2008)
Fil:ESC2013 - Cyprus 03.jpg|Déspina Olympíou i Malmö (2013)
Fil:ESC2016 - Cyprus 12.jpg|Minus One i Stockholm (2016)
Fil:Hovig (Cyprus). Photo 379.jpg|Hovig i Kyiv (2017)
Fil:ESC2018 - Cyprus 04.jpg|Eleni Foureira i Lisboa (2018)
Fil:Tamta at the Eurovision 2019 - Cyprus 05.jpg|Tamta i Tel Aviv (2019)
Fil:ESC 2021 Rotterdam 1st Semi Jury Show Cyprus.jpg|Élena Tsagrinoú på scenen under prøvene i Rotterdam (2021)
Fil:Eurovision 2022 - Semi-final 2 - Cyprus - Andromache.jpg|Andromache på scenen under prøvene i Torino (2022)
Fil:Eurovision 2023 - Jury Final - Cyprus - Andrew Lambrou (02).jpg|Andrew Lambrou under prøvene i Liverpool (2023)


## Se også
* Kypros i Junior Eurovision Song Contest
* Nord-Kypros i Tyrkvisjonens sangkonkurranse

## Referanser


## Eksterne lenker
* National Final Cyprus
* Poeng til og fra Kypros  *eurovisioncovers.co.uk*
* Språkrådets anbefalinger for transkripsjon av gresk (pdf)